62024TO0148_INF
Sklep Splošnega sodišča (peti senat) z dne 26. junija 2025 – CW/Europol in Eurojust (EncroChat)
(zadeva T‑148/24)
„Nepogodbena odgovornost – Sodelovanje policijskih organov in drugih organov pregona držav članic – Domnevne nezakonite obdelave osebnih podatkov – Nespoštovanje formalnih zahtev – Člen 76(d) Poslovnika – Neobstoj nepremoženjske škode, nastale zaradi Europola – Tožba, ki je delno očitno nedopustna in delno očitno brez pravne podlage“
1.
Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Tožba za povrnitev škode, ki jo je povzročila institucija Unije – Neobstoj navedb o očitanem ravnanju – Nedopustnost
(Člena 268 in 340 PDEU; Poslovnik Splošnega sodišča, člen 76(d); Uredba Evropskega parlamenta in Sveta 2018/1727, člen 46(1))
(Glej točke 20, 21 in 31.)
2.
Nepogodbena odgovornost – Pogoji – Nezakonitost – Škoda – Vzročna zveza – Dejanska in gotova škoda – Dokazno breme – Tožba, ki ne vsebuje dokazov o obstoju in obsegu nepremoženjske škode – Obveznost Splošnega sodišča, da dopolni trditve tako, da v prilogah k pisnim vlogam tožeče stranke razišče in opredeli take dokaze ali da odredi predložitev listin – Neobstoj – Zavrnitev tožbe v celoti
(Člen 340 PDEU; Poslovnik Sodišča, člen 85(1) in (2); Uredba Evropskega parlamenta in Sveta 2016/794, člen 50(1))
(Glej točke 41, 43, 44, 53, 57, 63, 67, 74 in 76.)
3.
Nepogodbena odgovornost – Pogoji – Uredba 2016/794 – Odgovornost za nezakonito obdelavo osebnih podatkov – Narava navedene odgovornosti – Solidarna odgovornost Europola in zadevne države članice
(Uredba 2016/794 Evropskega parlamenta in Sveta, uvodna izjava 57 in člen 50(1))
(Glej točki 72 in 73.)
Izrek
1.
Tožba se v delu, v katerem se nanaša na Agencijo Evropske unije za pravosodno sodelovanje v kazenskih zadevah (Eurojust), zavrže kot očitno nedopustna.
2.
Tožba se zavrne kot očitno brez pravne podlage v delu, v katerem je vložena proti Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol).
3.
CW nosi svoje stroške ter stroške Eurojusta in Europola.
4.
Kraljevina Španija in Kraljevina Nizozemska nosita svoje stroške.